# Saint-Charles-de-Percy

Saint-Charles-de-Percy :
| An iliz. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Vire |
| Kanton | Condé-sur-Noireau |
| Kod kumun | 14564 |
| Kod post | 14350 |
| Maer Amzer gefridi | Jacques Desormeau-Bedot 2014-2015 |
| Etrekumuniezh | Communauté de communes du canton de Vassy |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 134 m — brasañ 245 m |
| Gorread | 6,61 km² |
| kemmañ |
Saint-Charles-de-Percy a zo ur gêriadenn hag ur gumun eus departamant Calvados e Bro-C'hall.
Bodet e oa gant 13 kumun all d'ar 1añ a viz Genver 2016 d'ober ur gumun nevez: Valdallière.

## Gerdarzh

* Ar sant Charles enoret amañ a vefe Charlemagne (Karl Veur) kentoc'h evit Charles Borromée. Diwar an anv romanek Persius e teu Percy, anv an tiegezh aotrouion, bet kemeret ar gemened gante e-pad Brezel Kant Vloaz.

## Istor
### XVIII$^{vet}$ kantved

* E 1778 e c'houlennas Charles-François Marie, aotrou Percy, digant eskob Bayeux ma voe krouet parrez Saint-Charles diwar ur c'hard eus parrez Montchamp, pezh a voe graet. Ar roue a roas dezhañ an aotre da lakaat sevel un iliz ha da grouiñ ur vered e-tal e gastell.

### Dispac'h Gall

* E-pad ar Goñvañsion e voe kemmet anv ar gumun, anvet e voe Montchamp-le-Petit e-lec'h Saint-Charles-de-Montchamp.

### XIX$^{vet}$ kantved

* 1853: ar gumun a voe anvet Saint-Charles-de-Percy, miret he deus an anv-mañ betek bremañ.

### XX$^{vet}$ kantved

Eil brezel-bed, Emgann Normandi, 1944: mervel a reas seitek den nann soudard e Saint-Charles-de-Percy, c'hwezek anezhe, pemp bugel ha div blac'h yaouank en o mesk, a voe lazhet pa voe bombezet ha mindrailhet ar gumun d'an 8 a viz Gouere, un den all a voe lazhet d'ar 4 a viz Eost gant ur vombezadeg; d'an 2 a viz Eost e gouloù-deiz e voe krogadoù dirak Saint-Charles-de-Percy etre ar 2nd Armoured Reconnaissance Battalion Welsh Guards ha tankoù an 9vet SS-Panzer-Division Hohenstaufen. Pa teuas an noz e c'hellas ar 3rd Battalion Irish Guards degouezhout er vourc'h ha chom enni. Dieubet e voe ar gumun d'an 3 a viz Eost.

## Monumantoù ha traoù heverk

* Iliz katolik Sant Charlez, 1778, rummet$^,$.
* Ar c'hastell, XVIII$^{vet}$ kantved.

### Eil brezel-bed

* Ar vered.
* Bered ar C'hommonwealth: Saint-Charles-de-Percy War Cemetery:
| Bro | Niver a soudarded |
| Aostralia | 2 |
| Kanada | 7 (2 anezhe chomet dianav) |
| Rouantelezh-Unanet | 800 (104 anezhe chomet dianav) |
| Dianav penn-da-benn | 1 |
| Hollad | 810 |
Mervel a rejont e-pad an Eil brezel-bed, ul lodenn vat anezhe e-pad Emgann Normandi, enni e voe dastumet korfoù marv bet kavet e meur a dachenn-emgann e Normandi$^,$.
* Ur blakenn da enoriñ ar Guards Division, dieuberion ar gumun, ouzh monumant ar re varv, hag ur monumant d'ar memes re, er vourc'h.

## Armerzh

* E Saint-Charles-de-Percy emañ sez sokial an embregerezh dezougen dafar Rivière, bet savet e 1987 gant Denis Rivière.

## Melestradurezh

Roll maered ar gumun :
| Mare | Mare | Anv | Strollad | Karg |
| Here 2005 | Kerzu 2015 | Jacques Desormeau-Bedot | digostezenn | Retredad |
| 1971 | 2005 | Michel Leteinturier | digostezenn | Kouer |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
* ↑ Albert Dauzat ha Charles Rostaing, Dictionnaire étymologique des noms de lieux en France, Embannadurioù Larousse, Pariz, Bro-C'hall, 1963
* ↑ René Lepelley, Dictionnaire étymologique des noms de communes de Normandie, Embannadurioù Charles Corlet, Condé-sur-Noireau, Bro-C'hall,1996, ISBN 2-95480-455-4, pajennoù 195 ha 196
* ↑ Le patrimoine des communes du Calvados, Levrenn 2, Embannadurioù Flohic, Meurzh 2001, Pariz, Bro-C'hall, ISBN 2-84234-111-2, pajenn 1638
* 1 2 PA00111660, Diellaoueg Mérimée
* 1 2 Fichenn kumun Saint-Charles-de-Percy, Cassini-EHESS
* ↑ Mémorial des victimes civiles en Normandie
* ↑ Normandie 44 - La Mémoire
* ↑ Clochers de France
* ↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 61
* ↑ In Memories
* ↑ Cimetière Britannique de Saint Charles Percy - canton de Vassy
* ↑ Lec'hienn an embregerezh Rivière
* ↑ EBSSA
* ↑ ouest-france.fr